Diari Oficial de la Generalitat Valenciana


Sumari del DOGV 9849, del 15-05-2024 (2024/4001)

RESOLUCIÓ de 29 d'abril de 2024, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diverses línies d'investigació.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9849

Data del DOGV
:   15-05-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/4001


Data del document
:   29-04-2024

Organisme emissor
:   Presidència de la Generalitat

Tipus de document
:   Resolució

RESOLUCIÓ de 29 d'abril de 2024, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diverses línies d'investigació. [2024/4001]  
El Rectorat de la Universitat de València, fent ús de les atribucions que li concedeix l'article 50, en relació amb l'article 3.2 de la Llei orgànica 2/2023, de 22 de març, del sistema universitari, resol:  
  
  
Convocar l'oferta pública de diferents places d'aquest organisme amb contracte laboral a càrrec de diverses línies d'investigació, segons figura als annexos d'aquesta resolució, d'acord amb les bases següents:  
  
  
Primera. Normes generals  
1.1 Aquesta oferta té per objecte la selecció de personal per a cobrir diversos llocs de personal laboral per a les línies d'investigació mitjançant el sistema de concurs.   
1.2 D'acord amb el que estableix l'article 89 de la Llei orgànica 2/2023, de 22 de març, del sistema universitari, la realització d'aquestes proves selectives s'ha d'ajustar al que disposa la legislació vigent per a la funció pública de la Generalitat Valenciana i a la normativa laboral continguda en l'Estatut dels Treballadors i les seues modificacions.  
  
També hi és aplicable la normativa específica universitària recollida en la Llei orgànica del sistema universitari, la Llei de la ciència i els Estatuts de la Universitat de València, així com en les bases d'aquesta convocatòria.   
1.3 El procés selectiu que es realitze en les convocatòries té lloc mitjançant un concurs que consisteix en la valoració dels mèrits i, si és el cas, la realització d'una entrevista.   
1.4 L'adjudicació del lloc a les persones aspirants que superen aquests processos selectius s'efectua d'acord amb l'ordre de puntuació obtinguda, sempre que reunisquen els requisits exigits a l'annex corresponent de la convocatòria.  
1.5 Aquesta convocatòria es publica en el Diari Oficial de la Generalitat Valenciana (DOGV), en el tauler oficial d'anuncis de la Universitat de València, l'adreça electrònica del qual és: https://webges.uv.es/uvtaeweb/vertablonfrontaction.do?filtro=tipo&valor=48&filtrar&grupoNavegacion=0&servicioNavegacion=-1, i en la pàgina web del Servei de Recursos Humans (PAS), secció de PAS Investigació: http://www.uv.es/pasinvest.   
La publicació en el DOGV es pren com a referència a l'efecte del còmput de terminis per a la presentació de sol·licituds de participació.   
La resta de les publicacions que es deriven dels actes integrants del procés selectiu es publiquen en el tauler d'anuncis oficial i en la pàgina web del Servei de Recursos Humans (PAS), Secció Investigació.   
  
  
Segona. Requisits generals de les persones aspirants  
Per a ser admesos, les persones aspirants han de reunir els requisits següents:  
2.1 Tenir la nacionalitat espanyola o tenir la nacionalitat d'un país membre, o ser de qualsevol dels estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació és definida en el Tractat Constitutiu de la Unió Europea. En aquest darrer cas, han de presentar el resguard d'haver sol·licitat la targeta de residència comunitària.  
Així mateix, s'hi poden presentar persones aspirants amb nacionalitat diferent de la que s'ha esmentat en el paràgraf anterior. En aquest cas, és necessari complir els requisits que estableix la normativa vigent. Qui obtinga l'adjudicació del lloc de treball que s'ofereix ha d'acreditar almenys el permís de treball i de residència en el moment de la contractació.   
2.2 Tenir complerts almenys setze anys el dia en què acaba el termini de presentació de sol·licituds.  
2.3 Posseir les titulacions acadèmiques que figuren a l'annex corresponent de les convocatòries, o estar en condicions d'obtenir el títol corresponent en la data en què acaba el termini de presentació de sol·licituds.  
En el cas de titulacions obtingudes a l'estranger, s'ha d'estar en possessió de la credencial que n'acredita l'homologació o declaració d'equivalència a Espanya, una fotocòpia de la qual ha d'acompanyar la sol·licitud. Si encara no estan homologades ni se n'ha declarat l'equivalència, es pot substituir aquest requisit per l'acreditació d'haver iniciat la tramitació per a la seua homologació, declaració d'equivalència o reconeixement. El contracte es rescindirà si l'autoritat acadèmica competent denega l'homologació. S'ha d'entendre que hi ha denegació quan l'homologació està condiciona al compliment de determinats requisits, mentre que no es complisquen.  
2.4 Si s'exigeix com a requisit un nivell d'idioma, s'utilitza per a la seua avaluació la taula d'equivalències d'acreditació de L2 de la UV, aprovada per Acord del Consell de Govern de 10 de juliol de 2018 (ACGUV 156/2018). No es valoren els cursos d'idiomes, només els nivells adquirits.  
2.5 No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
  
2.6 No estar inhabilitat per a l'exercici de funcions públiques, o no haver-estat separat mitjançant expedient disciplinari de qualsevol administració o treball públic. En el cas de persones aspirants de nacionalitat no espanyola, han d'acreditar igualment que no estan sotmesos a sanció disciplinària o condemna penal que els impedisca l'accés a la funció pública. Si no tenen aquesta acreditació, han de presentar una còpia de la sol·licitud d'emissió, sense perjudici de la declaració jurada per part de les persones interessades.  
Tots aquests requisits s'han de reunir en el moment en què acaba el termini de presentació de sol·licituds i s'han de mantenir durant el procés selectiu.  
Les persones aspirants són responsables de la veracitat de totes les dades que facen constar en la sol·licitud i en la documentació aportada. En cas de falsedat, se'ls pot exigir la responsabilitat corresponent, sense perjudici, si escau, de la seua exclusió del procés selectiu.  
  
  
Tercera. Sol·licituds  
3.1 Les persones interessades han de reunir els requisits assenyalats en l'annex de la convocatòria corresponent que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament a través de la sol·licitud electrònica que la Universitat posa a la seua disposició, l'enllaç a la qual (url) es publica en la pàgina web de la Secció de Pas Investigació, http://www.uv.es/pasinvest, a partir de la publicació d'aquesta resolució en el DOGV.   
Per a emplenar la sol·licitud, la Universitat té a disposició de les persones interessades una guia a la qual es pot accedir a través de l'enllaç: https://go.uv.es/sNh0jds.  
Si alguna persona té dificultats a l'hora de realitzar la tramitació electrònica, pot accedir a l'eina de suport TIC de la Universitat de València a través del següent enllaç: https://links.uv.es/eadmin/ticketing\_es. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS mitjançant l'adreça de correu electrònic: pbiiowf@rs.jd   
3.2 El termini de presentació de les sol·licituds és de deu dies hàbils, comptadors a partir de l'endemà hàbil de la publicació d'aquesta resolució en el Diari Oficial de la Generalitat Valenciana (DOGV).  
  
Quarta. Documentació que cal adjuntar electrònicament  
En el formulari electrònic es requereix que s'adjunte diversa documentació, preferentment en format pdf. Aquesta documentació s'ha d'inserir en les pestanyes i en l'espai reservat per a això. S'ha de fer de la següent manera:  
4.1 En la pestanya quarta s'ha d'inserir el document pdf del títol acadèmic o resguard d'haver abonat els drets d'expedició. En cas de titulacions estrangeres, cal acreditar-ne l'homologació o equivalència corresponent o haver iniciat els tràmits per aconseguir-la.  
També s'hi ha d'inserir en aquesta mateixa pestanya la resta de documents pdf que acrediten qualsevol altre requisit que s'exigisca en la convocatòria.  
4.2 En la pestanya cinquena s'ha d'inserir el document pdf del DNI, passaport o NIE, aquests dos últims documents només si la persona que es presenta no té la nacionalitat espanyola.  
4.3 També s'hi ha d'inserir el curriculum vitae en un document pdf, o un zip. Es pot fer servir el model establert en aquest enllaç: http://go.uv.es/F3LCmfj .  
No és necessari que els documents adjuntats estiguen degudament acreditats en aquest moment del procediment; n'hi ha prou amb la declaració jurada de la persona interessada sobre l'autenticitat de tot el que s'ha dit en la sol·licitud i en els documents annexats, sense perjudici que en qualsevol moment la comissió o la Universitat puga requerir a les persones aspirants perquè acrediten la veracitat de les circumstàncies i documents aportats i que hagen sigut objecte de valoració.  
  
  
Quinta. Sistema selectiu  
5.1 El procés selectiu consta d'un concurs que consisteix en la valoració dels mèrits curriculars de les persones aspirants per la comissió avaluadora i, si és el cas, de la realització d'una entrevista.   
  
Els mèrits es valoren d'acord amb el barem que figura en l'annex de la convocatòria que se sol·licita. Els mèrits que no s'hagen justificat documentalment dins del termini de presentació d'instàncies, no seran tinguts en compte en la resolució del concurs.  
5.2 La comissió pot, si ho considera oportú, realitzar una entrevista a les persones aspirants. El nombre de persones que passen a la fase d'entrevista es determina per criteri de la comissió avaluadora.   
  
5.3 Finalitzat el procés selectiu, la baremació de les persones aspirants i la proposta de contractació i de formació de la borsa es publica en el tauler d'anuncis de la Universitat de València i en la pàgina web http://www.uv.es/pasinvest.  
5.4 L'adjudicació dels llocs convocats es fa per resolució de la Gerència, que es publica igualment en el tauler d'anuncis i en la pàgina web esmentats en el punt 5.3. d'aquesta base.   
5.5 La comissió avaluadora pot declarar desert el procediment de selecció en cas que, després de la valoració dels mèrits i, si s'escau, la realització de l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats de la línia d'investigació.  
5.6 Les borses de treball que deriven d'aquests processos selectius romandran vigents mentre dure la línia d'investigació per al qual van ser convocats. Les crides a les persones aspirants es fa per l'ordre de la borsa.  
  
Sisena. Comissió avaluadora  
6.1 La comissió avaluadora és la que figura en l'annex de la convocatòria corresponent.  
6.2 És aplicable als membres d'aquesta comissió el que disposa l'Acord del Consell de Govern de la Universitat de València (ACGUV/303/2021) que aprova el full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.   
A aquest efecte, els seus membres han d'emplenar la corresponent declaració d'absència de conflicte d'interessos (DACI), que s'ha d'adjuntar a l'acta de constitució de la comissió i que forma part de l'expedient administratiu. N'hi ha un model normalitzat per la Universitat en la pàgina web: https://go.uv.es/knoH1NF.  
6.3 La comissió és l'encarregada de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.  
6.4 El procediment d'actuació de la comissió s'ha d'ajustar en cada moment al que disposa la Llei 40/2015, d'1 d'octubre, de règim jurídic del sector públic.   
6.5 Per a les comunicacions i qualsevol problema que puga sorgir, la comissió avaluadora té la seu en el lloc que s'indica en l'annex corresponent a la convocatòria que se sol·licita.   
  
  
Setena. Contractació  
7.1 Una vegada hagen acabat els processos selectius derivats d'aquesta convocatòria, els contractes es formalitzen per escrit, per a la qual cosa es fa servir la modalitat contractual més adequada a l'objecte d'aquest entre les que estiguen vigents en el moment d'aquesta formalització.  
7.2 La data d'inici és la que està fixada en la proposta de contractació, en funció de les necessitats de la línia d'investigació i sempre que siga viable administrativament.   
7.3 La finalització dels contractes pot ser deguda a qualsevol de les causes previstes en l'Estatut dels Treballadors, o en la resta de legislació aplicable, i també les que es consignen en el contracte, entre les quals s'han d'establir les següents:  
7.3.1 Acabament o esgotament de la consignació pressupostària.  
7.3.2 Acabament de les tasques consignades al lloc de l'empleat o empleada dins del projecte.  
7.3.3 Acabament del projecte.  
  
Vuitena. Informació sobre les dades recollides  
8.1 La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats objecte de la convocatòria, així com, en el seu cas, la posterior gestió de personal, de conformitat amb el que disposa la normativa de protecció de dades vigent.   
Part de les dades poden ser publicats en el tauler oficial de la Universitat de València i en la pàgina web de la Secció de Gestió de la Investigació. A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s'escau.  
8.2 Les persones que desitgen accedir a l'expedient del procés selectiu i consultar dades d'altres persones aspirants, ho han de sol·licitar prèviament a la comissió avaluadora o al Servei de RH (PAS), Secció de PAS-Invest.  
En aquesta sol·licitud s'han de comprometre a mantenir el deure de confidencialitat de les dades i a guardar-ne l'oportuna reserva, i només poden fer ús d'aquesta informació a l'efecte d'argumentar o plantejar una possible reclamació o al·legació.  
L'ús o divulgació d'aquestes dades fora dels casos esmentats pot implicar l'exigència de responsabilitats de conformitat amb la legislació vigent.  
8.3 Per a més informació sobre el tractament de les dades, es pot accedir a l'enllaç: http://go.uv.es/88bqyH6  
  
Novena. Clàusula d'idioma  
El text íntegre d'aquesta resolució, així com els documents inclosos com a annexos, han estat redactats en els idiomes anglès, valencià i castellà, considerant-se les tres versions com a oficials, si bé es fixa com a prioritària per interpretar-la en cas de discrepància la versió en castellà.  
  
  
Dècima. Recursos  
Contra aquesta resolució, que exhaureix la via administrativa, es pot interposar potestativament un recurs de reposició, davant el mateix òrgan que l'ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.  
  
Contra els actes de la comissió avaluadora, es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.  
  
Així mateix, l'Administració, si s'escau, pot revisar les resolucions del tribunal d'acord amb l'esmentada norma.   
  
València, 29 d'abril de 2024. La rectora, p. d. (DOGV 30/05/2022), el gerent: Juan Vicente Climent Espí.  
  
  
  
ANNEX I  
  
Projecte: «Time-resolved simulations of ultrafast phenomena in quantum materials (TIMES). CPI-24-177», a càrrec de la línia d'investigació: «Time-resolved simulations of ultrafast phenomena in quantum materials (TIMES)».  
  
Oferta pública d'un lloc de treball de tècnic/a mitjà/na de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a mitjà/na de suport a la investigació.  
Grup: A.  
Subgrup: A2.  
Complement de destinació: 18.  
Complement específic: E017.  
1.2. Jornada de treball: 20 hores setmanals.  
1.3. Funcions i tasques que s'han de desenvolupar:   
- Implementació diària del projecte, l'organització d'esdeveniments de la xarxa, l'elaboració d'informes tècnics i financers, la comunicació i la difusió dels resultats del projecte, i la coordinació amb la REA (Agència Executiva d'investigació).  
- Assistència al Coordinador de la Xarxa, als membres del consell d'administració i als diferents comitès en les activitats de gestió i coordinació, fent un seguiment del compliment dels acords i punts d'acció.  
  
- Supervisar els costos de gestió del projecte per complir el pressupost i coordinar-se amb els serveis administratius i financers de la Universitat de València.  
- Mantenir les plataformes de comunicació i difusió de la xarxa, incloent-hi el lloc web de la xarxa, xarxes socials i recursos de comunicació en línia.  
- Assistir els socis a l'organització d'esdeveniments a nivell de la xarxa i a la seua promoció.  
1.4. Objecte i període: comunicació i difusió de resultats de projectes europeus, elaboració d'informes, coordinació amb l'Agència Executiva d'Investigació.  
El contracte està determinat per la durada de la línia d'investigació i la disponibilitat pressupostària.  
Una vegada finalitzada la durada d'aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d'investigació finançada.  
1.5. Requisits:  
1.5.1. Titulació: diplomatura/Enginyeria/grau en Ciències, Administració i Direcció d'Empreses, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Anglès fluid, parlat i escrit.  
- Habilitat demostrada per resoldre problemes de manera creativa.  
- Coneixement de metodologies i millors pràctiques d'execució de projectes.  
- Habilitats interpersonals i gran capacitat de recursos.  
- Es valorarà experiència relacionada amb projectes científics a entorns internacionals.  
La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
3. Comissió avaluadora titular  
President: Juan Pascual Martinez Pastor, professor del Departament de Física Aplicada i Electromagnetisme.  
Vocal 1: Alejandro Molina Sanchez, professor del Departament de Física Aplicada i Electromagnetisme.  
Vocal 2: Vicente Muñoz Sanjose, professor del Departament de Física Aplicada i Electromagnetisme.  
Vocal 3: Nuria Garro Martinez, professora del Departament de Física Aplicada i Electromagnetisme.  
Secretària: Teresa Ripolles Sanchis, investigadora de l'Institut Universitari de Ciència dels Materials.  
  
4. Comissió avaluadora suplent  
Presidenta: Ana Cros Stotter, professora del Departament de Física Aplicada i Electromagnetisme.  
Vocal 1: Juan Francisco Sanchez Royo, professor del Departament de Física Aplicada i Electromagnetisme.  
Vocal 2: Francisco Javier Garcia Haro, professor del Departament de Física de la Terra i Termodinàmica.  
Vocal 3: Alberto Garcia Cristobal, professor del Departament de Física Aplicada i Electromagnetisme.  
Secretària: Clara M. Gomez Clari, professora del Departament de Química Física.  
  
Per a les comunicacions i qualsevol problema que puga sorgir, la comissió avaluadora té la seu en l'Institut Universitari de Ciència dels Materials (ICMUV), de la Universitat de València.  
  
  
ANNEX II  
  
Projecte: «POSITIONATE: Pervasive Indoor Positioning in Smart Factories. CIDEXG/2023/017. CPI-24-179», a càrrec del Programa per al suport de persones investigadores amb Talent (Pla GenT), convocades, per a l'exercici 2023, per Resolució de 14 de novembre de 2022, de la Conselleria d'Innovació, Universitats, Ciència i Societat Digital (actualment Conselleria d'Educació, Universitats i Ocupació). sota la línia d'investigació: «POSITIONATE: Pervasive Indoor Positioning in Smart Factories».  
  
Oferta pública d'un lloc de treball de tècnic/a de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a de suport a la investigació.  
Grup: C.  
Subgrup: C1.  
1.2. Dotació de l'ajuda: segons allò establert en l'annex I, punt primer, apartat 8 a) 2. de la Resolució de 14 de novembre de 2022, de la Conselleria d'Innovació, Universitats, Ciència i Societat Digital, (actualment Conselleria d'Educació, Universitats i Ocupació), per la qual es convoquen, per a l'exercici 2023, subvencions del Programa per al suport a persones investigadores amb talent - Pla GenT (DOGV 9473 / 18/11/2022).  
1.3. Jornada de treball: 20 hores setmanals.  
1.4. Funcions i tasques que s'han de desenvolupar:   
- Acoblament i configuració de balises i sistemes de posicionament en interiors.  
- Implementació algorismes de trilateració, triangulació i fusionat de sensors.  
- Muntatge d'escenari per a proves i validació.  
- Mostreig i anàlisi de senyal.  
1.5. Objecte i període: fer tasques de suport (configuració, testatge, validació) de balises i sistemes de posicionament en espais interiors.  
  
El contracte està determinat per la durada de la línia d'investigació i la disponibilitat pressupostària.  
Una vegada finalitzada la durada d'aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d'investigació finançada.  
1.6. Requisits:  
1.6.1. Titulació: Batxillerat, o Cicle Formatiu de Grau Mitjà, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Coneixements en:  
• Aprenentatge Automàtic.  
• Visió per Computador.  
• Xarxes de Computadors.  
• Python, Java, programació Web, aprenentatge màquina i bases de dades.  
- Estudis en el grau d'Enginyeria Informàtica, o titulació equivalent.  
  
- Cicle Formatiu de Grau Superior en una àrea tècnica, o titulació equivalent.  
La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
President: Enrique Navarro Camba, professor del Departament d'Informàtica.  
Vocal 1: Joaquin Torres Sospedra, professor del Departament d'Informàtica.  
Vocal 2: Jaume Segura Garcia, professor del Departament d'Informàtica.  
Vocal 3: Veronica Romero Gomez, professora del Departament d'Informàtica.  
Secretària: Miriam Gil Pascual, professora del Departament d'Informàtica.  
  
4. Comissió avaluadora suplent  
President: Miguel Arevalillo Herraez, professor del Departament d'Informàtica.  
Vocal 1: Jose Manuel Claver Iborra, professor del Departament d'Informàtica.  
Vocal 2: Abilio Candido Reig Escriva, professor del Departament d'Enginyeria Electrònica.  
Vocal 3: Esther Dura Martinez, professora del Departament d'Informàtica.  
Secretària: Esther de Ves Cuenca, professora del Departament d'Informàtica.  
  
Per a les comunicacions i qualsevol problema que puga sorgir, la comissió avaluadora té la seu Departament d'Informàtica de l'Escola Tècnica Superior d'Enginyeria (ETSE) de la Universitat de València.  
  
  
  
ANNEX III  
  
Projecte: «Algorithmical Law. CPI-24-190». Programa «Prometeu» per a grups d'investigació d'excel·lència de la Conselleria d'Innovació, Universitats, Ciència i Societat Digital (actualment Conselleria d'Educació, Universitats i Ocupació), (GVPROMETEO2021-009) convocades per Resolució de 20 de novembre de 2020, a càrrec de la línia d'investigació: «Algorithmical Law».  
  
Oferta pública d'un lloc de treball de tècnic/a superior de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a superior de suport a la investigació.  
Grup: A.  
Subgrup: A1.  
1.2. Jornada de treball: 30 hores setmanals.  
1.3. Dotació de l'ajuda: segons el que estableix l'apartat Primer 6.a) de l'annex XI de la Resolució de 20 de novembre de 2020, de la Conselleria d'Innovació, Universitats, Ciència i Societat Digital (actualment Conselleria d'Educació, Universitats i Ocupació), per la qual es convoquen per a l'exercici 2021, subvencions del Programa per a la promoció de la investigació científica, el desenvolupament tecnològic i la innovació a la Comunitat Valenciana (DOGV 8.959; 24.11.2020).  
1.4. Funcions i tasques que s'han de desenvolupar:  
- Investigació sobre regulació de la IA i tasques de recopilació de dades relatives a la investigació del grup d'investigació Prometeu Algorithmical Law.  
- Tasques de suport i ajuda a l'organització de congressos i altres activitats.  
- Tasques de suport i ajuda per a la gestió de xarxes i entorns web del grup.  
1.5. Objecte i període: creació, gestió, manteniment i introducció de dades per a les bases de dades d'investigació del grup de recerca.  
  
El contracte està determinat per la durada de la línia d'investigació i la disponibilitat pressupostària.  
Una vegada finalitzada la durada d'aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d'investigació finançada.  
1.6. Requisits:  
1.6.1. Titulació: grau en Dret, o titulació equivalent.  
1.6.2. Valencià: Certificat nivel C1, o titulació equivalent.  
1.6.3. Anglès: Certificat nivell B2, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Grau o postgrau, de la branca de Ciències Jurídiques i Socials, o en teoria de dades, o en enginyeries relacionades amb IA.  
- Valencià: Certificat nivell C2.  
- Anglès: Certificat nivell C1 i C2.  
- Altres idiomes.  
- Experiència investigadora (articles i altres publicacions).  
La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
President: Jose Martin Pastor, professor del Departament de Dret Administratiu i Processal.  
Vocal 1: Andres Boix Palop, professor del Departament de Dret Administratiu i Processal.  
Vocal 2: Maria del Pilar Hernando Serra, professora del Departament de Dret Financer i Història del Dret.  
Vocal 3: Ester Machancoses Garcia, professora del Departament de Dret Financer i Història del Dret.  
Secretària: Consuelo Reyes Marzal Raga, professora del Departament de Dret Administratiu i Processal.  
  
4. Comissió avaluadora suplent  
Presidenta: Alba Soriano Arnanz, professora del Departament de Dret Administratiu i Processal.  
Vocal 1: Lorenzo Cotino Hueso, professor del Departament de Dret Constitucional, Ciència Política i de l'Administració.  
Vocal 2: Rafael Marimon Dura, professor del Departament de Dret Mercantil 'Manuel Broseta Pont'.  
Vocal 3: David Colomer Bea, professor del Departament de Dret Penal.  
Secretària: Alicia Armengot Vilaplana, professora del Departament de Dret Administratiu i Processal.  
  
Per a les comunicacions i qualsevol problema que puga sorgir, la comissió avaluadora té la seu a Departament de Dret Administratiu i Processal de la Facultat de Dret, de la Universitat de València.  
  
  
ANNEX IV  
  
Projecte: «Sustainable Food Systems Academy Programa Erasmus 21-27. CPI-24-194», a càrrec de la línia d'investigació: «Sustainable Food Systems Academy Programa Erasmus 21-27».  
  
Oferta pública d'un lloc de treball de tècnic/a mitjà/na de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a mitjà/na de suport a la investigació.  
Grup: A.  
Subgrup: A2.  
Complement de destinació: 18.  
Complement específic: E017.  
1.2. Jornada de treball: 26 hores setmanals.  
1.3. Funcions i tasques que s'han de desenvolupar:   
- Acompanyament a institucions educatives amb oferta d'educació professional per a l'elaboració de diagnòstics, mapatges d'actors i la integració de demandes de comunitats i actors locals en la gestió i en l'oferta acadèmica de les institucions, principalment en matèria agroalimentària.  
- Organització de visites d'estudi per a la sistematització i l'intercanvi d'experiències i l'elaboració de casos sobre aquests temes.  
- Organització de trobades per a l'intercanvi d'experiències i possibilitats de finançament sobre aquests temes.  
- Suport en el disseny i implementació de formació a professorat i alumnat per al treball en connexió amb els actors del territori, sobre reptes locals de sostenibilitat.  
- Suport en el seguiment i gestió del projecte i en les accions de coordinació amb els socis del consorci.  
- Elaboració d'informes i lliurables (en castellà i anglés).  
1.4. Objecte i període: suport en la implementació de projecte de desenvolupament de capacitats a institucions educatives d'Amèrica Llatina per abordar reptes de sostenibilitat locals, mitjançant la interacció amb comunitats i actors en l'àmbit agroalimentari.  
El contracte està determinat per la durada de la línia d'investigació i la disponibilitat pressupostària.  
Una vegada finalitzada la durada d'aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d'investigació finançada.  
1.5. Requisits:  
1.5.1. Titulació: grau en Sociologia, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Llicenciatura/grau en Ciències Polítiques i de l'Administració.  
- Màster en Cooperació al Desenvolupament, Màster en Desenvolupament Local i/o Màster en Participació.  
- Experiència en l'execució de diagnòstics, mapatges i altres processos participatius en l'àmbit local.  
- Experiència en l'elaboració d'anàlisi de polítiques públiques, guies i informes en matèria de cooperació i/o la participació, particularment per al treball en l'escala local.  
- Capacitat de llegir i produir textos tècnics i científics sobre estes matèries en anglès.  
- Experiència en el disseny de processos i materials formatius en matèria de participació i sostenibilitat.  
- Gestió de projectes subvencionats.  
- Experiència de coordinació i treball multi-actor.  
La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
President: Joan Lacomba Vazquez, professor del Departament de Treball Social i Serveis Socials.  
Vocal 1: Sergio Belda Miquel, professor del Departament de Treball Social i Serveis Socials.  
Vocal 2: Francisco Jose Torres Perez, professor del Departament de Sociologia i Antropologia Social.  
Vocal 3: Elena Mut Montalva, professora del Departament de Treball Social i Serveis Socials.  
Secretària: Angela Calero Valverde, professora del Departament de Treball Social i Serveis Socials.  
  
4. Comissió avaluadora suplent  
Presidenta: Andrea Sixto Costoya, professora del Departament de Treball Social i Serveis Socials.  
Vocal 1: Ana Isabel Vazquez Cañete, professora del Departament de Treball Social i Serveis Socials.  
Vocal 2: Francisco Jose Rodenas Rigla, professor del Departament de Treball Social i Serveis Socials.  
Vocal 3: Enric Sigalat Signes, professor del Departament de Treball Social i Serveis Socials.  
Secretària: Angela Carbonell Marques, professora del Departament de Treball Social i Serveis Socials.  
  
Per a les comunicacions i qualsevol problema que puga sorgir, la comissió avaluadora té la seu al Departament de Treball Social i Serveis Socials de la Facultat de Ciències Socials, de la Universitat de València.   
  
  
  
ANNEX V  
  
Projecte: «Mantenimiento y evolución de diversos aplicativos de gestión de la AEPD (S.G. Inspección de Datos, Gabinete Jurídico y servicio de RR.HH.) CPI-24-195», a càrrec de la línia d'investigació: «Mantenimiento y evolución de diversos aplicativos de gestión de la AEPD (S.G. Inspección de Datos, Gabinete Jurídico y servicio de RR.HH.)».  
  
Oferta pública d'un lloc de treball de tècnic/a especialista de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a especialista de suport a la investigació.  
Grup: B.  
Complement de destinació: 17.  
Complement específic: E015.  
1.2. Jornada de treball: 25 hores setmanals.  
1.3. Funcions i tasques que s'han de desenvolupar:   
Donar suport a l'equip de desenvolupament en les següents tasques:  
- Suport tècnic al manteniment de l'aplicatiu de gestió d'inspecció de dades.  
- Suporte tècnic i actualització dels servidors on s'allotgen els aplicatius SIGRID de l'AEPD.  
- Implementació de nous informes en l'aplicatiu d'inspecció de dades.  
- Construcció de maquetes no funcionals per al servici de gestió d'RR.HH.  
- Construcció de procediments de càrrega de dades per als aplicatius afectats.  
1.4. Objecte i període: donar un suport tècnic a l'equip responsable del desenvolupament d'aplicatius S.G. Inspecció de Dades, Gabinet Jurídic i servici d'RR.HH.  
El contracte està determinat per la durada de la línia d'investigació i la disponibilitat pressupostària.  
Una vegada finalitzada la durada d'aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d'investigació finançada.  
1.5. Requisits:  
1.5.1. Titulació: Cicle formatiu Grau Superior de la branca Informàtica.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Coneixement del sistema SIGRID.  
- Experiència en el desenvolupament d'aplicacions J2EE per a la gestió de sol·licituds.  
- Experiència a l'entorn de manteniments WEB corporatius per a l'administració.  
La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
President: Rafael Javier Martinez Dura, professor del Departament d'Informàtica.  
Vocal 1: Juan Jose Martinez Dura, professor del Departament d'Informàtica  
Vocal 2: Jaume Segura Garcia, professor del Departament d'Informàtica.  
Vocal 3: Silvia Casans Berga, professora del Departament d'Enginyeria Electrònica.  
Secretària: Carmen Botella Mascarell, professora del Departament d'Informàtica.  
  
4. Comissió avaluadora suplent  
President: Ramon Vicente Cirilo Gimeno, professor del Departament d'Informàtica.  
Vocal 1: Javier Martinez Plume, professor del Departament d'Informàtica.  
Vocal 2: Abilio Candido Reig Escriva, professor del Departament d'Enginyeria Electrònica.  
Vocal 3: Asuncion Edith Navarro Anton, professora del Departament d'Enginyeria Electrònica.  
Secretària: Esther de Ves Cuenca, professora del Departament d'Informàtica.  
  
Per a les comunicacions i qualsevol problema que puga sorgir, la comissió avaluadora té la seu en l'Institut Universitari d'Investigació de Robòtica i Tecnologies de la Informació i les Comunicacions (IRTIC), de la Universitat de València.